આશરે 200 કરોડના નિર્માણ ખર્ચ સાથે બનેલી ‘પદ્માવત’ અત્યાર સુધીની સૌથી મોંઘી ફિલ્મ હોવાનું માનવામાં આવી રહ્યું છે. ફિલ્મના દરેક સીનમાં મ્હોથી લઈને પગ સુધી દીપિકા પાદુકોણે પોતાના હાવભાવ અને ખાસ કરીને આંખો વડે જે અભિનય કર્યો છે તે પ્રશંસનીય છે. ભલે પ્રેમ હોય કે ગુસ્સો, દરેક પ્રકારના ઈમોશન દીપિકાની આંખો દ્વારા તરત જ અનુભવી શકાય છે. 30-30 કિલોના સુંદર લહેંગા, ભારે ઘરેણાં અને ખાસ કરીને નાકની નથણી દીપિકા પર ખૂબ જામી રહી છે. સજેલી-ધજેલી દીપિકાની ઉપસ્થિતિને સ્ક્રીન પર એ રીતે રજૂ કરાઈ છે કે, તેની આસપાસ બધું તુચ્છ લાગે છે.